Oru Kool

Oru Kool on põhikool Lääne maakonnas Lääne-Nigula vallas (varem Oru vallas) Linnamäe külas. 

Oru Kool asutati 1903. aastal kaheklassilise ministeeriumikoolina.Martin Kaasik, 2001. Eesti koolid 2000. AS Inreko Press. Lk 201Kärbla ja Rannaküla külakoolidest Oru ministeeriumikoolini… Linnamäe Arenguselts.

Ajalugu

1900. aastal tehti valitsevate ringkondade poolt Oru vallale ettepanek ehitada uus koolimaja, milles hakkaks töötama ministeeriumikool. Uuele koolile lubati riiklikku toetust. Algul kartis Oru valla volikogu suure hoone ehitamist ette võtta, aga kui ministeeriumikool taheti teha hoopis Taeblasse, otsustati siiski koolimaja ehituse kasuks. Koolimaja hakati Linnamäele ehitama 1902. aastal. Kuna maja sisetööd ei saanud 1903. aasta sügiseks valmis, alustas Oru ministeeriumikool tööd Kärbla koolimajas.

Seoses ministeeriumikooli rajamisega Linnamäele suleti Vedra ja Kärbla külakool, hiljem ka Rannaküla kool.

Uude kahekorruselisse koolimajja asuti 1903. aasta novembris; see oli tollal ümbruskonna kõige avaram koolimaja. Oru ministeeriumikooli esimene lend lõpetas 1906. aasta kevadel. Lõpetajate hulgas olid Helmi Tilling, Luise Rangis, Veera Arder (vend Aleksander Arder on luuletaja Ott Arderi ja muusik Jaan Arderi vanaisa), Helene Ketmann, Helene Truberg, Leopold Pilt, Aleksander Viikmann, Aleksander Nurk, Paul Albert, Aleksander Elts.

Saksa okupatsiooniga 1918. aasta suvel vabastati ametist kõik Oru kooli õpetajad ja nende asemele määrati uued. 1918. aasta sügisel algas Oru koolis töö Saksa okupatsioonivõimude juhendite järgi. Õpetajaiks olid kolm naisõpetajat, kes said töötada ainult kolm kuud. Eesti Vabariigi ajal tegutses Orul 6-klassiline algkool.

1998. aasta sügisel algas õppetöö Linnamäele ehitatud uues kolmekorruselises koolimajas (arhitekt Tiit Trummal).Pajula, Malle. Oru lapsi ootab uus kool. Eesti Päevaleht, 13. august 1998. Vana maja jäi tühjaks. See renoveeriti kakskümmend aastat hiljem. Linnamäe Arenguselts avas seal 2018. aastal tegevus- ja teeninduskeskuse.Lauri, Urmas. Oru vana koolimaja uues kuues. Lääne Elu, 19. veebruar 2018. 

Kooli nimesid
1903 Oru 2-klassiline ministeeriumikool
1919 Oru 6-klassiline algkool
...
1999 Oru Kool

Viited

Välislingid
Oru Kooli koduleht

Kategooria:Lääne maakonna koolid
Kategooria:Lääne-Nigula vald